મળતી માહિતી મુજબ ખોખરાના મદ્રાસી મંદિરની બાજુમાં આવેલ રેલવે કોલોનીમાં ધનરાજ દુરગવલી (ઉ.વ.21) રહે છે. રક્ષાબંધનની રાત્રે ધનરાજ તેમની પિતરાઈ બહેન કિંજલ અને ચિરાગ સાથે એસ.જી. હાઇવે પર જમવા ગયા હતા. રાતના નવ વાગ્યાની આસપાસ તેઓ ચંદ્રનગર છ રસ્તા પાસે પહોંચ્યા ત્યારે એક્ટિવા પર આવેલા બે શખ્સોએ ધનરાજના એક્ટિવા આગળ તેમનું એક્ટિવા રાખી દીધું હતું અને સામે જોઈ રહેતાં ધનરાજે તેમને ઠપકો આપ્યો હતો. દરમ્યાનમાં ચિરાગ પણ આવી જતાં અન્ય બે યુવકો પણ એક્ટિવા લઈને આવી ગયા હતા. બોલાચાલી અને છેડતી કરતાં ધનરાજે તેનો મોબાઈલ કાઢીને ચારેય યુવકોનો ફોટો પડ્યો હતો, જેથી ચારેય શખ્સો મોબાઈલની લૂંટ કરી ફરાર થઇ ગયા હતા. તેઓ બેમાંથી એક એક્ટિવા મૂકીને ફરાર થઇ ગયા હતા.